జాన్సన్ చోరగుడి

జాన్సన్ చోరగుడి కథకుడు, వ్యాస రచయిత, విశ్రాంత ఉద్యోగి. 

 జననం 
జాన్సన్ చోరగుడి కృష్ణా జిల్లా, కోలవెన్ను లో 4 సెప్టెంబర్ 1956 లో జాన్ సుందరరావు, కనికరమ్మ అనే ఉపాధ్యాయ దంపతులకు జన్మించాడు. రాజనీతి శాస్త్రంలో బి.ఏ. డిగ్రీ, చరిత్రలో ఎమ్.ఎ. మాస్టర్ డిగ్రీలలో పట్టా పొందాడు.

 ఉద్యోగ జీవితం 
1980 -1985 మధ్య విశాఖపట్టణంలో ఎల్.ఐ.సి., హైదరాబాద్ సచివాలయంలో ఆర్ధిక శాఖలో ఉద్యోగాలు చేసి, తన అభిరుచికి తగిన రంగానికి మారారు. విశాఖ ఏజెన్సీ ప్రాంతం పాడేరులో 1985 జూన్ లో సమాచార, పౌర సంబంధాల శాఖ (ఆంధ్రప్రదేశ్)లో పౌర సంబంధాల అధికారిగా సర్వీస్ ప్రారంభించారు. జాయింట్ డైరక్టర్ గా 2016లో పదవీ విరమణ చేసారు.

 రచనా వ్యాసంగం  
రచనా వ్యాసంగంపై ఆసక్తి తొలుత 'కధ'తో మొదలయినా ఆ తర్వాత కార్యక్షేత్రం వ్యాస రచన ప్రధానం అయింది. మధ్యలో కొన్ని మంచి పేరొచ్చిన కధలు రాసారు. కొన్ని ఇంగ్లీష్, హిందీ, కన్నడ భాషల్లోకి తర్జుమా అయ్యాయి. రెండేళ్ళపాటు కధలపై పరామర్శ రాసారు. ఇండియా టుడే పత్రిక కోసం వందకు పైగా పుస్తక సమీక్షలు రాసారు. అభివృద్ధి- సామాజిక అంశాల వ్యాఖ్యాతగా ఆయనది అరుదైన శైలి. రచనలు: 'మన విజయవాడ' (సిటీ ప్రొఫైల్) 'సొంత సంతకం' (వ్యాస సంకలనం) 'ఇండియన్ ఇంక్' (శీర్షికల సంకలనం) 'చివరి చర్మకారుడు లేడు' (కధా సంకలనం) 'సమకాలీన కధ' (తెలుగుకధ పరామర్శ) 'సోనియా ఒక జీవిత కధ' ఆంగ్లం నుంచి అనువాదం. 

2016 లో ఆంధ్రప్రదేశ్ ప్రభుత్వం నుండి శ్రీ గుఱ్ఱం జాషువా సాహితీ పురస్కారం అందుకున్నారు.

 మూలాలు 

 వెలుపలి లంకెలు 

వర్గం:పాత్రికేయులు
వర్గం:కృష్ణా జిల్లా వ్యక్తులు